૩૦૦ સ્ક્વેર મીટર કે એથી વધુ લંબાઈના પ્લૉટ માટે વરસાદી પાણીના સંગ્રહની વ્યવસ્થા કરવી ફરજિયાત છે, પરંતુ કેટલાં બિલ્ડિંગોમાં આવી વ્યવસ્થા કરવામાં આવી છે એની કોઈ માહિતી નથી. વાધવા ગ્રુપના માર્કેટિંગ હેડ સિદ્ધાર્થ ભાટિયાએ કહ્યું હતું કે ‘વ્યવસ્થિત રીતે ડિઝાઇન બનાવીને તેમ જ લાંબા ગાળા સુધી ઉપયોગમાં આવે એવી ટેક્નૉલૉજીનો ઉપયોગ કરીને અપાર્ટમેન્ટ કે સોસાયટી પોતાને જોઈએ એ પ્રમાણેનો પાણીપુરવઠાનો સંગ્રહ કરી શકે છે. વળી આવા રોકાણને જીવનભરના રોકાણ તરીકે જોવામાં આવે. રાજ્ય સરકાર તથા સુધરાઈએ આ મામલે વધુમાં વધુ જાગૃતિ કેળવવાની તાતી જરૂર છે.’